Hugmyndaauðgi frjálsra félagasamtaka í fjáröflun til starfsemi sinnar er litlu takmörkunum háð . Félagar í kirkjukór Ólafsvíkur fóru ekki langt í fjáröflun sinni en tóku þó að sér óvenjulegt verk . Þeir ætla að slá kirkjugarðana í Ólafsvík og á Brimilsvöllum í sumar . Söngvararnir munu slá garðana eftir þörfum en búast má við að það verði þrisvar til fjórum sinnum í sumar . Það veltur þó á á sprettunni . Í kórunum eru um 25 manns . Vonandi verður því maðurinn með ljáinn verkefnalaus á meðan kórfélagar munda ljáinn .